На основу Члана 10. Статута општине Косјерић („Службени лист општине Косјерић“,број 3/2019) и Одлуке о установљењу јавних признања и награда општине Косјерић („Службени лист општине Косјерић“,број 3/14) Скупштина општине Косјерић на седници одржаној ------.2024.године, донела је

**ОДЛУКУ**

**О ДОДЕЛИ ЈАВНИХ ПРИЗНАЊА И НАГРАДА ОПШТИНЕ КОСЈЕРИЋ**

Јавна признања – Плакете општине Косјерић добијају:

1. **Милијан Деспотовић** књижевник из Субјела општина Косјерић
2. **КУД-у „Максим Марковић“ Косјерић**
3. **ЖОК „ Црнокоса“ Косјерић**
4. **Радољуб Пантовић** из Косјерића- некадашњи наставник Техничког образовања и дугогодишњи директор ОШ „Мито Игумановић“ Косјерић
5. **Селимир Васић** из Косјерића- директор Армакос градње ДОО Косјерић

Јавна признања – Повеље општине Косјерић добијају:

1. **Зорица Марјановић из села Маковишта**-мајка четворо деце
2. **Марија Рстић из села Дрмановина -**мајка четворо деце

Новчани износ за награде у виду Повеље одредило је Општинско веће општине Косјерић.

Награде ће бити уручене на свечаној седници Скупштине општине Косјерић.

Одлука ступа на снагу наредног дана од дана доношења, а објавиће се у „Службеном листу општине Косјерић“.

**Број:17-2/2024**

**У Косјерићу -------.2024. године**

**СКУПШТИНА ОПШТИНЕ КОСЈЕРИЋ**

**ПРЕДСЕДНИК СКУПШТИНЕ ОПШТИНЕ**

**ТАТЈАНА КОКОВИЋ**

***ОБРАЗЛОЖЕЊЕ***

Комисија за доделу јавних признања и награда општине Косјерић након одржане седнице дана 25.01.2024. године упутила је Јавни позив за давање иницијативе за доделу јавних признања и награда за 2023. годину. Достављене су следеће иницијативе:

1.Милијан Деспотовић књижевник из Субјела општина Косјерић. ПРЕДЛАГАЧ: Удружење потомака ратника 1912-1920. „Генерал Љубомир Марић“ Косјерић

2.КУД-у „Максим Марковић“ Косјерић. ПРЕДЛАГАЧ: Народна библиотека „Сретен Марић“ Косјерић, директор Славиша Перишић

3.ЖОК „ Црнокоса“ Косјерић. ПРЕДЛАГАЧ: група грађана Косјерић

4.Радољуб Пантовић из Косјерића. ПРЕДЛАГАЧ: Удружење учитеља и стучно веће за технику и технологију и информатику и рачунарство ОШ „Мито Игумановић“ Косјерић

5.Селимир Васић из Косјерића ПРЕДЛАГАЧ: Председник општине Косјерић Жарко Ђокић.

6.Зорица Марјановић из села Маковишта-мајка четворо деце. ПРЕДЛАГАЧ: Вероданка Вујадиновић из Косјерића

7. Марија Рстић из села Дрмановина -мајка четворо деце. ПРЕДЛАГАЧ: група комшија из села Дрмановина.

8. Горан Гавриловић из Маковишта-пољопривредник. ПРЕДЛАГАЧ: Љубиша Кнежевић

9.Данијела Даниловић из Косјерића. ПРЕДЛАГАЧ: група грађана

10. Драгица Симић из Косјерића. ПРЕДЛАГАЧ: мештани Подградине

11. Владисав Петронијевић из Косјерића ПРЕДЛАГАЧ: Милинко Милосављевић

12. Јелена Ратковић из Косјерића. ПРЕДЛАГАЧ: група грађана

Након разматрања истих, Комисија за доделу јавних признања и награда општине Косјерић одлучила је да предложи Скупштини да следећи иницирани кандидати буду предложени за награде и то из разлога:

**1.** **Милијан Деспотовић**- књижевник- посленик у области културе, ствара више од пола века, допринео је стваралчком раду на ширењу културе, образовања и науке у Републици Србији на свесрпском културном простору а посебно у општини Косјерић. Члан је Удружења потомака ратника „Генерала Љубомира Марић“ које је и издавач или суиздавач његових капиталних књига: Књига о Миладину Зарићу, *Учитељ брани мост* (2015); биографски лексикон *Витезови црногорског среза* (2018); каталошки лексикон о крајпуташима у Црногорском срезу *Живе камене душе* ( награда „Драгојло Дудић“, 2021) и биографски лексикон свештеника и учитеља из Црногорског среза у време Балканског и Првог светског рата, *Крст и перо* (2023). Уредник је часописа „Наш траг“. Крајем ове године од Удружења књижевника Србије примио је признање за животно дело, награду „Симо Матавуљ“ а од Одбора за Србију Словенске академије књижевности и уметности са седиштем у Варни, која окупља 24 државе, номинован је за академика. Објавио је 57 књига. Поред поезије прозе, сатире, књижевне и ликовне критике бави се сакупљањем народних умотворина, публицистичким радом и бригом за очување српског језика, како отргнућем од заборава нашег писма тако и стварањем нових речи. Оснивач је и уредник књижевних новина „Свитак“, листа за дечју књижевност „ Момчило“ и часписа за хаику поезију „Паун“. Оснивач је угледних књижевних награда „Момчило Тешић“, „Млади Момчило“ и „Хаџи Драган“. Све то запазила је Википедија у чији је лексикон знаменитих личности из културе представљен на интернету.

**ПРЕДЛАГАЧ:** Удружење потомака ратника 1912-1920. „Генерал Љубомир Марић“ Косјерић

**2**. **КУД-у „Максим Марковић“ Косјерић** је невладино и непрофитно удружење формирано 1980. године у циљу удруживања грађана општине Косјерић за потребе културно уметничког аматеризма. Грациозним корацима, маестралном игром, чаробним звуком фруле, народном песмом иде путем упорности и истрајности са пуно љубави и ентузијазма. Прикупља народне игре, песме и музику, чувају их од заборава, припремају концерте у земљи и иностарнству, активно учествује у свим културним манифестацијама које се припремају, организују и остварују на подручју општине Косјерић, сагласно њиховим програмима и потребама. За протеклих 45 година свог постојања КУД „Максим Марковић“ је показао да је изгарање посвећеника аматерузму било успешно осмишљено у очувању српског културног наслеђа и традиције.

**ПРЕДЛАГАЧ:** Народна библиотека „Сретен Марић“ Косјерић, директор Славиша Перишић

**3.** **ЖОК „Црнокоса“ Косјерић** је клуб са дугом традицијом, основан 1968.године. Клуб тренутно има више селекција: школу одбојке, две селекције млађих пионирки, селекцију пионирки и први тим-сениорке. Броји око 100 чланова са којима раде 3 лиценцирана тренера. У предходној години све селекције клуба су поред званичних лигашких утакмица учестовали су на више турнир, од којих је најзначајнији највећи турнир у Србији: Међународни турнир у Новом Саду, на коме је учествовало преко 200 екипа из целе Европе, ове године екипа млађих пионирки учествује на финалном државном првенству, где ће снаге одмерити са 20 најбољих екипа целе Србије у својој категорији.

**ПРЕДЛАГАЧ:** група грађана Косјерић

4. **Радољуб Пантовић -**некадашњи наставник Техничког образовања и дугогодишњем директору ОШ „Мито Игумановић“ је цео свој живот као и радни век посветио за добробит других, посветио се школи, деци, колегама и друштвеној заједници у којој је живео. Својим угледом, ауторитетом и залагањем успео је да добије нову школску зграду, да је опреми и руководи њом више од једне деценије. Поштован како од својих ученика и њихових родитеља тако и од колега и сарадника из локалне самоуправе.

**ПРЕДЛАГАЧ**: Удружење учитеља и стучно веће за технику и технологију и информатику и рачунарство ОШ „Мито Игумановић“ Косјерић

**5**. **Селимир Васић**- директор Армакос градње Доо Косјерић у својој породичној фирми запошљава тридесет радника, поред грађевине која је примарна делатност овог предузећа, поседује и прву самоуслужну ауту-перионицу у Косјрићу која улепшава наш град из правца Ваљева. Успешан је предузетник, велики хуманитарац и добар човек.

**ПРЕДЛАГАЧ:** Председник општине Косјерић Жарко Ђокић.

**6.** **Зорица Марјановић** из Маковишта рођена је 1995.године, мајка је четворо деце ( 10, 8, 4 и 1 година) из брачне заједнице са супругом Гораном, упоредо са одгајањем деце баве се пољопривредом, живе сви заједно у складној и срећној породици

**ПРЕДЛАГАЧ:** Предлагач: Вероданка Вујадиновић из Косјерића.

**7**. **Марија Рстић** рођена 1988.године, мајка је четворо деце ( 13, 11, 9 и 1 година) поред одгајања деце покренула је успешан посао откупа и прераде печурки и другог шумског воћа, унапредивши тиме економску активност у селу. Њена деца су пример одличног васпитања, вредна су и подједнако учествују у одржавању и унапређењу газдинства, дивна је жена, мајка, сарадник и комшија.

**ПРЕДЛАГАЧ:** група комшија из села Дрмановина.

**КОМИСИЈА ЗА ДОДЕЛУ ЈАВНИХ ПРИЗНАЊА**

**И НАГРАДА ОПШТИНЕ КОСЈЕРИЋ**