|  |
| --- |
| **РЕПУБЛИКА СРБИЈА**  grb_opstine_kosjeric  **КОМАНДАНТ ШТАБА** |

Број:87-01/2024.

Датум: 22.02.2024. год.

Извештај о раду општинског штаба за ванредне ситуације општине Косјерић за 2023.годину

Општински штаб за ванредне ситуације општине Косјерић у 2023.години одржао је три редовне и две ванредне седница Штаба.

На четвртој редовној седници,одржаној 16.03.2023.године,усвојен је записник са предходне седнице штаба,разматран предлог Годишњег плана рада штаба за ВС,разматран је предлог о извештају рада штаба за ВС,разматрано је функционисања зимске службе у предходном периоду и доношење закључка о образовању Стручно-оперативног тима за заштиту и спасавање од поплава и несрећа на води и под водом.Донети су закључци о усвајању предлога извештаја о раду и годишњег плана рада.Разматрајући функционисање зимске службе оцењено је да су извршене благовремене припреме механизације и обезбеђене неопходне количине агрегата и соли што је допринело квалитетном функционисању зимске службе.Одређен је нови руководилац стручно-оперативног тима од запослених у општинској управи општине Косјерић.

На петој редовној (телефонској) седници штаба одржаној 28.09.2023.године разматрано је питање плаћања рачуна за чишћење атмосферске канализације специјалним возилом.Исти су одобрени.

На шестој редовној седници штаба одржаној 07.12.2023.године разматрана је спремност субјеката локалне самоуправе за функционисање у зимским условима.Утврђено је да су извршене благовремене припреме механизације КЈП и обезбеђене потребне количине соли,агрегата и других средстава за функционисање зимске службе.

На ванредној седници одржаној 06.06.2023.године,разматрана је ситуација на подручју општине Косјерић проузрокована обилним падавинама које су довеле до прекида у водоснадбевању водом за пиће из градског водовода.На предлог штаба Председник општине је донео одлуку о проглашењу ванредне ситуације на делу територије општине и то за подручје МЗ Град Косјерић ,МЗ Брајковићи и мз с.косјерић.

На ванредној седници одржаној дана 27.06.2023.године разматрана је информација КЈП ЕЛАН о водоснадбевању становништва из градског водовода.На основу информације од стране КЈП Елан констатовано је да је водоснадбевање нормализовано и стекли су се услови за укидање ванредне ситуације.На предлог штаба Председник општине је донео одлуку о укидању ванредне ситуације.

У току године нису реализоване активности израде акустичке студије чујности,реализација Плана смањења ризика од поплава на водотоцима другог реда је делимично реализована,као и израда планских докумената за која се неке активности у току реализују.

У календарској години штаб није имао потребе за одржавањем више седница.

Носилац активности у превентивном деловању на обезбеђењу воде за пиће,отклањању последица од бујичних поплава као и друге активности из своје надлежности,било је КЈП Елан из Косјерића.

Као помоћ у ванредној ситуацији биле су ангажоване цистерne за водоснадбевање из Ариља и Пожеге.

Извештај се прави на основу Закона о смањењу ризика од катастрофа и управљању ванредним ситуацијама („Сл.гласник РС“,бр.87/2018) где је чланом 29.између осталог одређено да јединица локалне самоуправе у оквиру својих надлежности у области смањења ризика од катастрофа и управљања ванредним ситуацијама усваја годишњи план рада и годишљи извештај о раду штаба за ванредне ситуације.

КОМАНДАНТ ШТАБА

Жарко Ђокић